OpenLLM-France/wikimedia huggingface dataset:
# Pipestone

Pipestone és una ciutat i seu del Comtat de Pipestone a l'estat de Minnesota dels Estats Units d'Amèrica.

## Demografia

Segons el cens dels Estats Units del 2000 Pipestone tenia 4.280 habitants, 1.900 habitatges, i 1.138 famílies. La densitat de població era de 421,6 habitants per km².
Dels 1.900 habitatges en un 28,9% hi vivien nens de menys de 18 anys, en un 46,8% hi vivien parelles casades, en un 10,1% dones solteres, i en un 40,1% no eren unitats familiars. En el 35,8% dels habitatges hi vivien persones soles el 19,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,7% tenia menys de 18 anys, un 8,7% entre 18 i 24, un 24,9% entre 25 i 44, un 20,3% de 45 a 60 i un 21,5% 65 anys o més.
L'edat mitjana era de 39 anys. Per cada 100 dones de 18 o més anys hi havia 83,6 homes.
La renda mitjana per habitatge era de 30.412 $ i la renda mitjana per família de 40.194 $. Els homes tenien una renda mitjana de 28.180 $ mentre que les dones 21.349 $. La renda per capita de la població era de 17.253 $. Entorn del 8,3% de les famílies i el 9,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pipestone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Pipestone». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Eutardígrads

Els eutardígrads (Eutardigrada) constitueixen una classe de tardígrads sense apèndixs laterals. La majoria d'eutardígrads habiten l'aigua dolça però algunes espècies han adquirit secundàriament la capacitat de viure en entorns marins (Halobiotus). Mitjançant la criptobiosi moltes espècies són capaces de viure temporalment en entorns molt secs.
L'ordre Apochaela consta d'una única família, Milnesiidae, amb dos gèneres: Milnesium i Limmenius. Milnesium tardigradum es pot trobar a tot el món i és una de les espècies més grosses entre els tardígrads (més d'1,4 mm). La boca d'aquest depredador presenta una àmplia obertura, així l'animal és capaç de menjar rotífers i els protists més grans. Les urpes són característiques. Els altres eutardígrads pertanyen a l'ordre Parachaela.

## Enllaços externs

* Tardígrads (anglès)
* Pseudobiotus megalonyx (anglès)
* Milnesium tardigradum (experiments de radiació) Arxivat 2003-08-21 a Wayback Machine. (anglès)
# Mellrichstadt

Mellrichstadt és una ciutat del districte de Rhön-Grabfeld, a Baviera (Alemanya). Es troba a 17 km al sud-oest de Meiningen, i a 13 km al nord-est de Bad Neustadt. S'hi inclouen les següents entitats poblacionals: Bahra, Eußenhausen, Frickenhausen, Mühlfeld, Sondheim im Grabfeld i Roßrieth.
El 2013 tenia 5.567 habitants.
El poble apareix a l'obra de John Douglas-Gray 'The Novak Legacy' ISBN 978-0-7552-1321-4

## Referències

* ↑ "Fortschreibung des Bevölkerungsstandes". Bayerisches Landesamt für Statistik und Datenverarbeitung (en alemany). 31 de desembre de 2013.
# Never Change

Never Change és el tercer senzill extret del tercer àlbum d'estudi de Fightstar, Be Human, i es va lliurar el 20 de juliol del 2009.
Tot i així, el vídeo musical ja va aparèixer prèviament a Kerrang! T.V, MTV2 i Scuzz.

## Llista de pistes

CD:
* "Never Change" (Radio Edit) - 2:58
* "A Short History Of The World" - 4:14
Descàrrega digital:
* "Never Change" (Radio Edit) - 2:58
* "Never Change" (Acoustic) - 3:06
* "Never Change" (Album Demo) - 3:32
* "A Short History of The World" - 4:14
* "These Days" - 3:20
* "These Days" és una cançó versionada (cover) de Jackson Browne.
* A la cançó "A Short History Of The World" apareixen les lletres "Intellects vast and cool and unsympathetic, regarded this earth with envious eyes, and slowly and surely drew their plans against us" ("Gran, fred i antipàtic intel·lecte, va considerar aquesta terra amb ulls envejosos, i lentament i segurament va assenyalar els seus plans contra nosaltres", en català) que és una cita presa directament de "The War Of The Worlds" (La guerra dels mons).

## Posició a les llistes

| Llista (2008) | Posició |
| UK Singles Chart | 132 |
| UK Rock Chart | 4 |
| UK Indie Chart | 11 |

## Personal
### Membres de la banda

* Charlie Simpson — Veu, Guitarra, Teclat
* Alex Westaway — Veu, Guitarra
* Dan Haigh — Baix
* Omar Abidi — Bateria, Percussió

### Altres contribucions

* Produced per Carl Bown and Fightstar
* Enginyeria per Chris Potter
* Mesclat per David Bendeth
* Enregistrat a Treehouse Studios, Chesterfield, Derbyshire, Londres
* Artwork per Ryohei Hase

## Referències

* ↑ http://hmv.com/hmvweb/displayProductDetails.do?ctx=281;1;-1;-1;-1&sku=990927
* ↑ http://www.amazon.co.uk/gp/product/B002F84M40/ref=dm_sp_alb?ie=UTF8&qid=1246206777&sr=8-3

## Enllaços externs

* Never Change (vídeo musical oficial a Youtube).
# Noatak (desambiguació)

«Noatak» té aquests significats:
* Noatak, vila d'Alaska, Estats Units
* riu Noatak, riu d'Alaska, Estats Units
* Reserva Nacional del Noatak, reserva nacional d'Alaska
# Ferran Sarsanedas i Soler

Ferran Sarsanedas i Soler (Amer, 11 de febrer de 1997) és un futbolista professional català que juga pel AE Prat com a migcampista defensiu.

## Carrera de club

Sarsaneda va ingressar al planter del FC Barcelona el 2007, des del Girona FC. A partir de la temporada 2016–17, fou promocionat al FC Barcelona B a Segona Divisió B, i hi va debutar com a sènior el 27 d'agost de 2016 entrant com a suplent de Fali en una victòria a fora per 3–1 contra l'Hèrcules CF.
Sarsanedas va jugar 32 partits amb l'equip que va assolir la promoció a Segona Divisió als play-offs de 2017. El 29 d'agost de 2017 va debutar com a professional, com a titular, en una derrota a casa per 0–3 contra el CD Tenerife.
La temporada 2019-20 fou capità del Barça B, tot i que al començament de la temporada 2020–21, en què l'equip jugava a Segona B, després de la lesió de llarga durada de Sarsanedas, Collado el va substituir com a capità del Barça B

## Referències

* ↑ «El perfil clásico de la cantera culé» (en castellà). Mundo Deportivo, 27-09-2012. [Consulta: 28 agost 2017].
* ↑ FC Barcelona B outmuscle Hércules, 3–1; FC Barcelona, 27 agost 2016
* ↑ «El Tenerife se pone líder en Barcelona» (en castellà). Marca, 28-08-2017. [Consulta: 28 agost 2017].
* ↑ «Barcelona B name captains for new season, led by Alex Collado». Sport, 10-09-2020. [Consulta: 28 maig 2021].

## Enllaços externs

* Fitxa al FC Barcelona
* Ferran Sarsanedas i Soler a BDFutbol
* Ferran Sarsanedas i Soler, Fitxa a Soccerway
# Punt únic de fallada

Un punt únic de fallada (en anglès single point of failure, abreujat SPOF) és una part d'un sistema que, quan falla, atura el funcionament de tot el sistema. Els punts únics de fallada s'han d'evitar en els sistemes que pretenguin tenir una alta disponibilitat o fiabilitat, ja siguin una pràctica de negoci, una aplicació de programari o qualsevol altre sistema industrial.
Per identificar els punts únics de fallada cal trobar, en un sistema complex, els components crítics que provocarien una fallada total del sistema en cas d'avaria. Els sistemes fiables es caracteritzen per no dependre de cap component així.
Els sistemes es poden enrobustir afegint-hi redundància a tots els punts únics de fallada. Per exemple, si l'amo d'un petit negoci de gestió de residus vegetals només té una bio-trituradora, quan se li espatlla, no pot acabar la feina que hi estava realitzant i potser ha de cancel·lar les feines futures fins a adquirir la peça de recanvi. Per afegir redundància al negoci, ho pot fer a diversos nivells: pot tenir preparades peces de recanvi per poder reparar la bio-trituradora tan bon punt s'espatlli, o (a un nivell més alt) pot tenir una segona bio-trituradora de recanvi que pot portar al lloc de la feina, o finalment (al nivell més alt) pot tenir prou equipament disponible per substituir-ho completament tot al lloc de la feina en cas de diverses fallades.
* Punts únics de fallada (SPOF) d'un sistema.
* Correcció d'alguns punts amb redundància.
* Correcció total amb un sistema totalment redundant.

## Vegeu també

* Hamartia
* Taló d'Aquil·les

## Referències

* ↑ 1: Designing Large-scale LANs – Page 31, K. Dooley, O'Reilly, 2002
# Terra Indígena Paquiçamba

La Terra Indígena Paquiçamba és una terra indígena localitzada a l'estat brasiler de Pará. Regularitzada i tradicionalment ocupada, té una àrea de 4.384 hectàrees i una població de 95 persones, del poble yudjá.

## Referències

* ↑ Fundação Nacional do Índio. «Terras indígenas».

## Bibliografia

* Beto Ricardo; Fany Ricardo. Povos Indígenas no Brasil: 2006-2010. São Paulo: Instituto Socioambiental, 2011, p. 763. ISBN 9788585994853.

## Enllaços externs

* De olho nas terras indígenas do Brasil Instituto Socioambiental
# Piperton

Piperton és una població dels Estats Units a l'estat de Tennessee. Segons el cens del 2000 tenia 589 habitants.

## Demografia

Segons el cens del 2000, Piperton tenia 589 habitants, 259 habitatges, i 206 famílies. La densitat de població era de 23,3 habitants/km².
Dels 259 habitatges en un 15,8% hi vivien nens de menys de 18 anys, en un 69,5% hi vivien parelles casades, en un 6,2% dones solteres, i en un 20,1% no eren unitats familiars. En el 18,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,53.
Per edats la població es repartia de la següent manera: un 13,1% tenia menys de 18 anys, un 4,9% entre 18 i 24, un 18,8% entre 25 i 44, un 36,5% de 45 a 60 i un 26,7% 65 anys o més.
L'edat mediana era de 53 anys. Per cada 100 dones de 18 o més anys hi havia 91,8 homes.
La renda mediana per habitatge era de 49.583 $ i la renda mediana per família de 62.500 $. Els homes tenien una renda mediana de 43.929 $ mentre que les dones 32.750 $. La renda per capita de la població era de 28.435 $. Entorn de l'1,1% de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Piperton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Piperton». American Fact Finder. Oficina del Cens dels Estats Units, 12-01-2010.
# Melnítxnaia

Melnítxnaia (en rus: Мельничная) és un poble de l'óblast de Sverdlovsk, a Rússia, segons el cens del 2010 tenia 74 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Armando Contreras

Armando Contreras (Regió d'Antofagasta, 15 de juny de 1919 - Santiago de Xile, 3 d'agost de 1991), conegut com a Norton Contreras, fou un futbolista xilè de la dècada de 1940.
Fou 14 cops internacional amb la selecció de Xile amb la qual participà en els campionats sud-americans de 1941, 1942 i 1945.
Pel que fa a clubs, defensà els colors de Colo-Colo, Banfield i América.

## Referències

* ↑ Libro “Mish… Eso no lo sabía del cacique” de Sebastián Salinas Gaete. Registro Propiedad Intelectual N° 241.757 de 2014. “A propósito de Ivo “Alexis”: esos nombres que no son…, páginas 87 a 92.
* ↑ Marín, Edgardo. La roja de todos (Selección chilena de fútbol 1910-1985). Santiago: Soem Service, 1985 [Consulta: 7 agost 2014].
* ↑ Perfil a solofutbol.cl
* ↑ Libro “Mish… Eso no lo sabía del cacique” de Sebastián Salinas Gaete. Registro Propiedad Intelectual N° 241.757 de 2014. Páginas 81 a 86 "¿Y quién está en el Mausoleo?"
* ↑ Perfil a colocolo
# Les Peintures

Les Peintures és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.008 | 1.038 | 1.021 | 1.080 | 1.118 | 1.197 | 1.473 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Nicole Léao | UMP |
| 2008- | Jacques Mesplede | PS |

## Referències

* ↑ Toponímia occitana
# Florida (Ohio)

Florida és una població dels Estats Units a l'estat d'Ohio. Segons el cens del 2000 tenia 246 habitants.

## Demografia

Segons el cens del 2000, Florida tenia 246 habitants, 98 habitatges, i 76 famílies. La densitat de població era de 413 habitants per km².
Dels 98 habitatges en un 32,7% hi vivien nens de menys de 18 anys, en un 63,3% hi vivien parelles casades, en un 13,3% dones solteres, i en un 22,4% no eren unitats familiars. En el 19,4% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,83.
Per edats la població es repartia de la següent manera: un 24,8% tenia menys de 18 anys, un 7,3% entre 18 i 24, un 28,5% entre 25 i 44, un 24,4% de 45 a 60 i un 15% 65 anys o més.
L'edat mediana era de 39 anys. Per cada 100 dones de 18 o més anys hi havia 90,7 homes.
La renda mediana per habitatge era de 39.583 $ i la renda mediana per família de 44.375 $. Els homes tenien una renda mediana de 30.208 $ mentre que les dones 21.667 $. La renda per capita de la població era de 16.094 $. Aproximadament el 6,7% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florida». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 29 gener 2021].
* ↑ «Geographic Comparison Table- Florida». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 29 gener 2021].
# Benicadell

El Benicadell és el pic més alt (1.104 m) de la serra del mateix nom. Es tracta d'una paret muntanyosa que separa les comarques valencianes de la Vall d'Albaida i del Comtat. Amb una direcció bètica (concretament del Prebètic extern) de nord-est a sud-oest, el característic pic del Benicadell té forma de cresteria rocallosa de litologia calcària que dona singularitat al paisatge.
La serralada forma part del sistema muntanyenc format per les serres (d'oest a est) de la Solana, d'Agullent, el mateix Benicadell i la d'Ador, ja quasi en el litoral mediterrani.
El sender PRV-213 porta des de Beniatjar i Ràfol de Salem fins al cim del Benicadell.

## Paisatge protegit

La serra del Benicadell fou declarada Paisatge Protegit pel Consell de la Generalitat Valenciana en dues fases. En un primer lloc, la solana o cara sud i més recentment l'ombria o cara nord. L'interés del paratge rau en el paisatge d'erosió càrstica produïda pels agents atmosfèrics, que origina nombroses coves, avencs, fondalades i enderrocs. Però cal destacar la formació d'una llacuna endorraica al terme de Gaianes, coneguda com a l'albufera de Gaianes. L'obaga és molt més humida que la solana, amb una vegetació més exuberant, i destaca per la presència de brolladors i fonts.
La presència humana es considera un factor clau en l'estructura del paisatge. Així, cal mencionar els importants jaciments arqueològics que es troben a les diferents coves del paratge (Coveta del Mig, el Sercat, Cova del Moro o Cova del Mig), les diferents torres i castells de l'edat mitjana (castell de Carbonera, castell de Penya Cadiella o el castell de Carrícola) o les magnífiques neveres d'elevat valor etnològic (nevera de Benicadell, de Dalt, de Baix, de la lloma Solaneta, de Xamarra i del Corral de Diego).

## Clima

A l'estiu, s'hi ha arribat als 45 °C. A l'hivern, hi pot caure mig metre de neu.

## Referències

* 1 2 3 Gomar, Oscar Marti, Vicent Cervera, David «El Benicadell per Beniatjar». A un tir de pedra.
* ↑ Aparici, José «La Vall d'Albaida, la Blanca (II)». Espores. La veu del botànic. Arxivat de l'original el 2018-08-16 [Consulta: 5 gener 2017]. Arxivat 2018-08-16 a Wayback Machine.
* 1 2 Levante-EMV. «Paisatges de llegenda - Levante-EMV». val.levante-emv.com. [Consulta: 5 gener 2017].
* 1 2 3 Ambiente, Conselleria de Infraestructuras, Territorio y Medio. «La Solana del Benicadell - Fitxes - Paisatges protegits - ESPAIS PROTEGITS - Conselleria d'Infraestructures, Territori i Medi Ambient». bdb.cma.gva.es. Arxivat de l'original el 2017-01-06. [Consulta: 5 gener 2017].
* 1 2 Ambiente, Conselleria de Infraestructuras, Territorio y Medio. «Ombria de Benicadell - Fitxes - Paisatges protegits - ESPAIS PROTEGITS - Conselleria d'Infraestructures, Territori i Medi Ambient». bdb.cma.gva.es. Arxivat de l'original el 2017-01-06. [Consulta: 5 gener 2017].

## Enllaços externs

* Article en el periòdic Las Provincias: Benicadell, atalaya de la Vall d'Albaida (09/10/07)Las Provincias (09/10/07), Las Provincias (09/10/07).
# Estronalsita

L'estronalsita és un mineral de la classe dels silicats que pertany al grup del feldespat. El seu nom prové de la seva composició química: estronci, sodi (en llatí natrium) i alumini. És un aluminosilicat. Forma solució sòlida amb la banalsita.

## Característiques

L'estronalsita és un silicat de fórmula química Na₂SrAl₄Si₄O₁₆. Cristal·litza en el sistema ortoròmbic. La seva duresa a l'escala de Mohs és 6,5.
Segons la classificació de Nickel-Strunz, l'estronalsita pertany a «09.FA - Tectosilicats sense H₂O zeolítica, sense anions addicionals no tetraèdrics» juntament amb els següents minerals: kaliofil·lita, kalsilita, nefelina, panunzita, trikalsilita, yoshiokaïta, megakalsilita, malinkoïta, virgilita, lisitsynita, adularia, buddingtonita, celsiana, hialofana, microclina, ortosa, sanidina, rubiclina, monalbita, albita, andesina, anortita, bytownita, labradorita, oligoclasa, reedmergnerita, paracelsiana, svyatoslavita, kumdykolita, slawsonita, lisetita, banalsita, anortoclasa, danburita, maleevita, pekovita, lingunita i kokchetavita.

## Formació i jaciments

Es forma com a mineral secundari d'alteració en vetes que tallen xenòlits de tufs metamorfitzats i màfics (Rendai, Japó) i en vetes i grans en agregats jadeítics amb serpentina (Mont Osha, Japó). Ha estat descrita associada a pectolita, slawsonita, albita, calcita, aragonita, natrolita, thomsonita, prehnita, atolita, resenhahnita i vuagnaïta.

## Referències

* ↑ «Stronalsite» (en anglès). Mindat. [Consulta: 7 novembre 2015].
* ↑ «Stronalsite» (en anglès). Handbook of Mineralogy. Arxivat de l'original el 15 de juliol 2012. [Consulta: 26 desembre 2015].
# Meiya Tirera

Meiya Tirera (Bamako, 15 d'abril de 1986) és una jugadora de bàsquet maliana.
Pivot, ha jugat entre 2016 i 2021 a diversos equips de la Lliga femenina destacant la seva capacitat anotadora. La temporada 2016-17 jugà al Cadí la Seu, amb el qual guanyà la Lliga catalana i fou escollida MVP de la final. L'estiu de 2017 fitxà pel Valencia Basket Club de la Lliga femenina 2. En la seva primera temporada aconseguí l'ascens a la Primera Divisió i la temporada 2019-20 disputà l'EuroCup Women. Es convertí en la màxima anotadora històrica del club taronja (1217), essent superada posteriorment per Queralt Casas. Despres de tres temporades, fitxà per l'IDK Euskotren.
Internacional amb la selecció maliana entre 2003 i 2022, ha disputat set Campionats d'Àfrica, aconseguint un subcampionat (2009) i tres medalles de bronze (2011, 2017, 2019). També ha participat a dos Campionats del Món (2010, 2022) i als Jocs Olímpics de Beijing 2008, essent la primera vegada que el combinat malià ha competit en uns Jocs Olímpics.

## Palmarès
### Selecció maliana

* 1 medalla d'argent al Campionat d'Àfrica de bàsquet femení (2009)
* 3 medalles de bronze al Campionat d'Àfrica de bàsquet femení (2011, 2017, 2019)
* 1 medalla d'or als Jocs Panafricans de 2015

## Referències

* 1 2 L.S. «Les dues torres de Mali, cara a cara a Saragossa». L'Esportiu, 27-09-2019. [Consulta: 8 juliol 2024].
* ↑ Prat, Jordi. «El Cadí, més sòlid». L'Esportiu, 26-09-2016. [Consulta: 7 juliol 2024].
* ↑ «Irene Garí y Meiya Tirera finalizan su etapa en Valencia Basket» (en castellà). Plaza Deportiva, 13-05-2020. [Consulta: 10 juliol 2024].
* ↑ «Queralt Casas se corona máxima anotadora histórica del Valencia Basket» (en castellà). Mundo Deportivo, 06-11-2022. [Consulta: 10 juliol 2024].
* ↑ «Mali's Tirera retires from national team» (en anglès). FIBA, 20-08-2019. [Consulta: 8 juliol 2024].

## Enllaços externs

* Fitxa de Meiya Tirera - Competiciones FEB
# Armando Cooper

Armando Cooper (Colón, 26 de novembre de 1987) és un futbolista panameny de la dècada de 2010.
Fou més de 100 cops internacional amb la selecció de Panamà.
Pel que fa a clubs, destacà a Árabe Unido i Godoy Cruz.

## Referències

* ↑ «2018 FIFA World Cup Russia – List of Players» (PDF). Fédération Internationale de Football Association, 04-06-2018. Arxivat de l'original el 6 de desembre 2019.
* ↑ Armando Cooper Fitxa i estadístiques a la FIFA
* ↑ «Armando Cooper - International Appearances».
* ↑ OFICIAL. Armando COOPER la Dinamo Arxivat 2019-05-23 a Wayback Machine.. fcdinamo.ro (romanès)
* ↑ Armando Cooper a National-Football-Teams.com (anglès)
* ↑ Armando Cooper, Fitxa a Soccerway